CELEX: 32016R0907
Language: sk
Date: 2016-06-09
Title: Nariadenie Rady (EÚ) 2016/907 z 9. júna 2016, ktorým sa zrušuje nariadenie (ES) č. 174/2005, ktorým sa ukladajú obmedzenia na poskytovanie pomoci súvisiacej s vojenskými činnosťami Pobrežiu Slonoviny a nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny

10.6.2016   
            
            
               SK
            
            
               Úradný vestník Európskej únie
            
            
               L 153/1
            
         NARIADENIE RADY (EÚ) 2016/907
   z 9. júna 2016,
   ktorým sa zrušuje nariadenie (ES) č. 174/2005, ktorým sa ukladajú obmedzenia na poskytovanie pomoci súvisiacej s vojenskými činnosťami Pobrežiu Slonoviny a nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady (SZBP) 2016/917 z 9. júna 2016, ktorým sa zrušuje rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny (1),
   so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               Bezpečnostná rada Organizácie Spojených národov 28. apríla 2016 prijala rezolúciu Bezpečnostnej rady OSN č. 2283 (2016), ktorou sa s okamžitou platnosťou ukončili všetky sankcie OSN voči Pobrežiu Slonoviny.
            
         
               (2)
            
            
               Dňa 29. októbra 2010 Rada zrušila spoločnú pozíciu 2004/852/SZBP (2).
            
         
               (3)
            
            
               Dňa 9. júna 2016 Rada zrušila rozhodnutie 2010/656/SZBP (3).
            
         
               (4)
            
            
               Nariadenia Rady (ES) č. 174/2005 (4) a (ES) č. 560/2005 (5) by sa preto mali zrušiť,
            
         PRIJALA TOTO NARIADENIE:
   Článok 1
   Nariadenie (ES) č. 174/2005 a nariadenie (ES) č. 560/2005 sa zrušujú.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 9. júna 2016
      
         
            Za Radu
         
         
            predseda
         
         G.A. VAN DER STEUR
      
   
   
      (1)  Pozri stranu 38 tohto úradného vestníka.
   
      (2)  Spoločná pozícia Rady 2004/852/SZBP z 13. decembra 2004 o obmedzujúcich opatreniach voči Pobrežiu Slonoviny (Ú. v. EÚ L 368, 15.12.2004, s. 50).
   
      (3)  Rozhodnutie Rady 2010/656/SZBP z 29. októbra 2010, ktorým sa obnovujú obmedzujúce opatrenia voči Pobrežiu Slonoviny (Ú. v. EÚ L 285, 30.10.2010, s. 28).
   
      (4)  Nariadenie Rady (ES) č. 174/2005 z 31. januára 2005, ktorým sa ukladajú obmedzenia na poskytovanie pomoci súvisiacej s vojenskými činnosťami Pobrežiu Slonoviny (Ú. v. EÚ L 29, 2.2.2005, s. 5).
   
      (5)  Nariadenie Rady (ES) č. 560/2005 z 12. apríla 2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (Ú. v. EÚ L 95, 14.4.2005, s. 1).